31

སྒྲུབ་ཐབས་ཀུན་བཏུས་
།ན་མཿ ཨུཥྞི་ཥ་ཛཱ་ལ་ཀྲོ་དྷེནྡྲ་ཡ། བཅོམ་ལྡན་འདས་ཁྲོ་བོའི་དབང་པོ་གཙུག་ཏོར་འབར་བའི་སྒོམ་བཟླས་ཀྱི་མན་ངག་སྲེག་བྱེད་མེའི་འཁོར་ལོ་ཞེས་བྱ་བ། དཔལ་ལྡན་བླ་མ་དམ་པ་
དང་༑ གཙུག་ཏོར་འབར་བ་ལ་བཏུད་ནས། །དེ་ཡི་མན་ངག་ཆེས་ཟབ་པ། །བརྒྱུད་པའི་གསུང་ནི་འབྲི་བར་བྱ། །འདིར་བཅོམ་ལྡན་འདས་གཙུག་ཏོར་འབར་བའི་གདམས་པ་འདི་ལ་རྒྱུད་སྡེ་གང་ལས་
གང་ལས་བརྒྱུད་པ་དང་། གདམས་པ་དངོས་ཀྱི་ལག་ལེན་དང་། ཕྱིར་ཟློག་གི་སྒོམ་བཟླས་དང་། བྱད་ཆུ་བོ་ལ་བསྐྱུར་བ་དང་ལྔའོ། །དང་པོ་ནི། དེ་བཞིན་གཤེགས་པ་སཱ་ལའི་
དབང་པོས་གསུངས་པ། སླར་ཡང་བཙོམ་ལྡན་འདས་ཤཱཀྱ་ཐུབ་པས་དབང་སྒྱུར་གྱི་གནས་སུ། འཇམ་དཔལ་རྩ་བའི་རྒྱུད་གསུང་བའི་ཚེ། འདི་ཉིད་གསུངས་ཏེ། རྒྱུད་དེ་ཉིད་ལས། ན་མཿས་མནྟ་བུདྡྷ་
:
532

অ
আ །ནཱཾ། ཨོཾ་ཁ་ཁ་ཁཱ་ཧི་ཁཱ་ཧི། ཧཱུྃ་ཧཱུྃ། ཛྭ་ལ་ཛྭ་ལ། པྲ་ཛཱ་ལ་པྲ་ཛྭ་ལ། ཏིཥྛ་ཏིཥྛ་ཏེ་ཕཊ་ཕཊ་སྭཱ་ཧཱ། གཙུག་ཏོར་འབར་བ་ཞེས་གྲགས་པའི། །སྔགས་འདི་སྔགས་རྣམས་ཀུན་གྱི་མཆོག །གངཞིག་ལས་རྣམས་སྟོང་ཕྲག་
ནི༑ །དགུ་བཅུ་རྩ་བཞི་དག་དང་ནི། །བཀྲ་ཤིས་དཔལ་གྲགས་ཐམས་ཅད་དང་། །རྣམ་པ་སྣ་ཚོགས་ལས་རྣམས་བྱེད། །རྨི་ལམ་ངན་དང་མཚན་མ་ངན། །ལན་གཅིག་བཟླས་པས་སེལ་བར་བྱེད། །ལས་རྣམས་གཞན་ཡང་བྱེད་པས་ནི། །སྔགས་
རྣམས་ཀུན་གྱི་བདག་པོ་ཡིན། །འབྱུང་པོ་ཀུན་གྱི་དབང་བྱེད་དང་། །བླ་མ་ཡང་དག་སངས་རྒྱས་ནི། །སྔགས་འདི་དྲན་པ་ཙམ་གྱིས་ནི། །ལྟས་ངན་མ་ལུས་རབ་ཏུ་སེལ། །རྫོགས་སངས་རྒྱས་པ་ལྷ་ཡི་ལྷ། །ཐུབ་མཆོག་གིས་ནི་དེ་གསུངས་ནས། །
༈ཡུད་ཙམ་ཅང་མི་གསུང་བར་བཞུགས། །དེ་ཚེ་གནས་གཙང་སྣང་བ་ཡི། །ལྷ་ཚོགས་དག་ཀྱང་འདུག་པར་གྱུར། །ལྷ་རྣམས་གཙོ་བོ་ཐམས་ཅད་དང་། །རྒྱུ་སྐར་གཟའ་དང་སྐར་མ་རྣམས། །གཙུག་ཏོར་ཞེས་བྱའི་མཐུ་བོ་ཆེ། །མཐུ་མཉམ་མཐུ་ནི་ཆེན་
པོ་སྟེ། །གཙུག་ཏོར་སྔགས་ཀྱི་བྱིན་རླབས་ཀྱིས། །འཇིགས་ཤིང་དམ་ཚིག་ལ་གནས་ཕྱིར། །བརྒྱ་ཕྲག་ལྔའམ་བཞི་དང་ནི། །དེ་བཞིན་བདུན་ནམ་བརྒྱད་དམ་དགུ། །གཉིས་དང་དྲུག་དང་ལྔ་དང་བདུན། །གཙུག་ཏོར་དབང་པོར་རབ་ཏུ་གྲགས། །དེ་
ལྟར་གྲངས་དང་གྲངས་མེད་ནི། །གཙུག་ཏོར་རྒྱལ་པོ་དགེ་བ་ཡིན། །དེ་དག་དང་ནི་སྔགས་འདི་མཚུངས། །སྔོན་གྱི་རྒྱལ་བ་རྣམས་ཀྱིས་གསུངས། །ཞེས་གསུངས་སོ། །གཉིས་པ་ནི། སངས་རྒྱས་ཉིད་ཀྱིས་འཛམ་བུའི་གླིང་ཀུན་ཏུ་ཡོངས་སུ་
533

གྲགས་པའི་པཎྜི་ཏ་ཆེན་པོ་ཨ་བྷ་ཡཱ་ཀ་ར་ལ་གནང་། དེས་སྲས་ཀྱི་ཐུ་བོ་དགེ་བའི་འབྱུང་གནས་སྦས་པ་ཞེས་བྱ་བ་རྒྱ་གར་ཤར་ཕྱོགས་བྷང་ག་ལར་སྐུ་འཁྲུངས་པའི་པཎྜི་ཏ་ཆེན་པོ་ལ་གནང་། དེས་ཁ་ཆེའི་པཎྜི་ཏ་ཆེན་པོ་ཟླ་བ་ལྟར་གྲགས་པ་བུདྡྷ་ཤྲཱི་ཛྙཱ་ན་
དང་༑ པཎ་ཆེན་གྲུབ་ཐོབ་ཨཱ་ནནྡ་གུཔྟ་ལ་གནང་། དེ་གཉིས་ཀས་ཆོས་རྗེ་ཆག་ལོ་ཙཱ་བ་དགྲ་བཅོམ་པ་ལ་གནང༌། དེས་ཆག་ལོ་ཙཱ་ཆོས་རྗེ་དཔལ་ལ་གནང་། དེས་གཙང་ནགས་སྤུག་པ་ཆོས་རྗེ་ཉིད་ཀྱི་གདན་ས་པ་མཁན་ཆེན་དབང་ཕྱུག་ཤེས་རབ་ལ་
གནང་༑ དེས་ཆག་ལོ་རིན་པོ་ཆེ་བསྟན་འཛིན་དཔལ་བཟང་པོ་ལ་གནང་། དེས་འོན་འཛག་མོའི་མཁས་པ་ཏེའུ་རའི་ཟུར་ཁང་དུ་བཞུགས་པ་དགུང་ལོ་བརྒྱ་བཞེས་པ་གྲུབ་ཆེན་མངྒ་ལཾ་ཤྲྰི་ལ་གནང་། དེས་རྗེ་བཙུན་དཔལ་ཆེན་བཟང་པོ་ལ་གནང་ངོ་། །
ཡང་ཆག་ལོ་གོང་མས། གྲུམ་སྟོན་དར་མ་ཤེས་རབ་ལ་གནང་། དེས་གྲུམ་སྟོན་བྲག་ཕུག་པ་ཤེས་རབ་དཔལ་ལ་གནང་། དེས་གྲུམ་སྟོན་བསོད་ནམས་བཟང་པོ་ལ་གནང་། དེས་རྗེ་བཙུན་དཔལ་ཆེན་བཟང་པོ་ལ་གནང་། དེས་ཆོས་རྗེ་རིན་པོ་ཆེ་ཡེ་
ཤེས་དཔལ་བཟང་པོ་ལ་གནང་། དེས་རྒྱལ་སྲས་བློ་བཟང་དཔལ་འབྱོར་དང་། རྡོ་རྗེ་འཛིན་པ་ཆོས་སྐྱོང་བཟང་པོ་ལ་གནང་། དེ་ཡབ་སྲས་གསུམ་ཀ་ལས་རིན་ཆེན་ཆོས་རྒྱལ་གྱིས་ནོས་པ་སྟེ། བླ་མ་དམ་པ་དེ་རྣམས་ཐུགས་རྩིས་ཤིན་ཏུ་ཆེ་ཞིང་ཕྱིར་ཟློག་
ལ་འདི་ཁོ་ན་མཛད་པས་འཕྲལ་དུ་གྲུབ་པ་མྱོང་གྲུབ་ཡིན་ཞེས་བཞེད་དོ། །གསུམ་པ་གདམས་པ་དངོས་ཀྱི་ཉམས་ལེན་ནི། སྐྱབས་འགྲོ་སེམས་བསྐྱེད་སྔོན་དུ་སོང་བས། སྭ་བྷཱ་ཝས་སྟོང་པར་སྦྱང་། སྟོང་པའི་ངང་ལས་པཾ་ལས་པདྨ་དང་། རཾ་ལས་ཉི་
སྒྲུབ་ཐབས་ཀུན་བཏུས་

অ
আ
:
།མའི་སྟེང་དུ་ཧཱུྃ་ཡིག་དམར་པོ་ཡོངས་སུ་གྱུར་པ་ལས། བདག་ཉིད་བཅོམ་ལྡན་འདས་གཙུག་གཏོར་འབར་བ་ཁྲོ་བོ་ཆེན་པོ། སྐུ་མདོག་དམར་པོ་ཉི་མ་བྱེ་བའི་གཟི་འབར་བ། མེ་ཞུན་གྱི་ཐིགས་པ་འཛག་པ། ཞལ་གཅིག་
ཕྱག་གཉིས་པ། སྦོམ་ཞིང་ཐུང་ལ་གསུས་ཁྱིམ་ཆེ་བ། ཕྱག་གཡས་པས་རལ་གྲི་མེ་འབར་བ་ནམ་མཁའ་ལ་འཕྱར་ཞིང་། གཡོན་པས་ཐུགས་ཀར་སྡིགས་མཛུབ་མཛད་པའི་རྩེ་ལ་འཁོར་ལོ་རྩིབས་བརྒྱད་པ་མེ་འབར་བ་འཁོར་བ། ཞལ་གདངས་ཤིང་
མཆེ་བ་གཙིགས་པ། ལྗགས་འདྲིལ་བ། ཁྲོ་གཉེར་གློག་ལྟར་འཁྱུག་ཅིང་། སྤྱན་གསུམ་དམར་ཟླུམ་ཕྱོགས་བཅུར་གཟིགས་པས་གནོད་བྱེད་གདུག་པ་ཅན་ཐམས་ཅད་ལ་གཟིར་བ། དབུ་སྐྲ་དང་སྨིན་མ་དང་སྨ་ར་དམར་སེར་གྱེན་ལ་འབར་བ། སྟག་གི་
པགས་པའི་ཤམ་ཐབས་ཅན། རིན་པོ་ཆེའི་རྒྱན་དང་སྦྲུལ་ཆུན་གྱིས་བརྒྱན་པ། ཡེ་ཤེས་ཀྱི་མེ་ཕུང་འབར་བའི་ཀློང་དཀྱིལ་ན་ཞབས་གཡས་བསྐུམས་གཡོན་བརྐྱང་བས་བྱད་མ་དང་འབྱུང་པོ་བརྫིས་པ། ྋཞལ་ནས་སྔགས་ཀྱི་ང་རོ་འབྲུག་ལྟར་སྒྲོག་
པ༑ སྐུའི་བ་སྤུའི་ཁུང་བུ་ཐམས་ཅད་ནས་སྤྲུལ་པའི་ཁྲོ་བོ་མཚོན་ཆ་སྣ་ཚོགས་པར་འཛིན་པ་མཐའ་ཡས་པ་སྤྲོས་པས་སྲིད་པ་གསུམ་འགེངས་ཤིང་གནོད་བྱེད་མ་ལུས་པ་ཚར་གཅོད་པ། ཐུགས་ཀར་པད་ཉི་ལ་གནས་པའི་ཧཱུྃ་དམར་པོ། དེ་ལས་འོད་ཟེར་
འཕྲོས་པས་འོག་མིན་ནས། དེ་བཞིན་གཤེགས་པའི་གཙུག་ཏོར་ནས་རང་འདྲའི་ཡེ་ཤེས་པ་སྤྱན་དྲང་། ཛཿཧཱུྃ་བཾ་ཧོཿ ས་དགུག་གཞུག་བཅིངས་མཉེས་དབང་དུ་གྱུར། དབང་གི་ལྷ་རིགས་ལྔས་དབང་བསྐུར། ཆུ་ལྷག་མ་སྤྱི་བོར་འཁྱིལ་པས་རྡོ་རྗེ་སེམས་
535

སྒྲུབ་ཐབས་ཀུན་བཏུས་
དཔས་དབུར་བརྒྱན། ཐུགས་ཀར་པད་ཉི་ལ་ཧཱུྃ་དམར་པོའི་མཐའ་མར་གཟུངས་སྔགས་ཀྱིས་གཡས་སྐོར་དུ་བསྐོར་བ་ལས་མེ་འོད་དཔག་ཏུ་མེད་པ་འཕྲོས། ནད་གདོན་བྱད་བྱུར་རྨི་ལྟས་ངན་པ་དང་། དགྲ་བགེགས་ཐམས་ཅད་ཐལ་བའི་རྡུལ་དུ་བརླགས་
པར་བསམས་ལ། གཟུངས་སྔགས་ཉེར་གཅྀག་གམ་བརྒྱ་སྟོང་ལ་སོགས་པའི་མཐར། ཨརྦྷ་ལ་སོགས་པས་མཆོད། རྒྱལ་བའི་གཙུག་ཏོར་ལས་འཁྲུངས་ཤིང་། །ཉི་མ་བྱེ་བའི་གཟི་འབར་བ། །གཙུག་ཏོར་འབར་བ་ཞེས་གྲགས་པའི། །ཁྲོ་བོའི་
དབང་པོ་ལ་ཕྱག་འཚལ། །ཞེས་བསྟོད། བདག་ལ་རྨི་ལམ་ངན་པ་དང་། མཚན་མ་ངན་པ་དང་། ལྟས་ངན་པ་དང་། དུས་མ་ཡིན་པར་འཆི་བ་དང་། ནད་དང་གདོན་དང་གནོད་པ་དང་། བགེགས་དང་བར་དུ་གཅོད་པར་བྱེད་པ་ཐམས་ཅད་ཕྱིར་ཟློག་
ཅིག ༑ཅེས་བརྗོད་ཅིང་ཐལ་མོ་བརྡབས་ཏེ། ཕྲིན་ལས་བཅོལ་ལ་བསྔོ་བས་རྒྱས་གདབ་བོ། །གལ་ཏེ་རྨི་ལམ་ངན་པ་རྨིས་ན། དྲན་ཤེས་བཞིན་དང་ལྡན་པས། ལུས་ཀྱི་འདུག་ཚུགས་མ་ཞིག་པར་བྱས་ལ། རྨི་ལམ་ངན་པ་ཐམས་ཅད་སྲེག་པར་བསམ་
ཞིང་༑ སྔགས་ཉེར་གཅིག་བཟླས་པ་ཁོ་ནས་བཟློག་གོ །མན་ངག་འདི་ལ་མཆོག་ཏུ་ཡིད་ཆེས་པ་དང་། སྔགས་དང་ཏིང་ངེ་འཛིན་ལ་རྩེ་གཅིག་ཏུ་མ་ཡེངས་པར་འབད་པར་གནད་དམ་པའོ། །ཐུན་མཚམས་སུ་གཏོར་མ་བྱ་བར་འདོད་ན། དཀར་གསུམ་
གྱི་གཏོར་མ་ཨ་ཀཱ་རོས་བྱིན་གྱིས་བརླབས་ལ། འོག་མིན་ནས་རང་འདྲའི་གཙུག་ཏོར་འབར་བ་སྤྱན་དྲངས་ཏེ། དེ་ཡི་ལྗགས་ལས་བྱུང་བའི་འོད་ཟེར་གྱི་སྦུ་གུས་གཏོར་མ་བདུད་རྩིར་གྱུར་པ་དྲངས་ཏེ་གསོལ་བས། བདེ་བ་ཆེན་པོས་མཉེས་པར་བསམས་
536

অ
আ །ལ། རྩ་སྔགས་ཀྱི་ཤམ་བུར། ཨི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི། ཞེས་ལན་གསུམ་གྱིས་འབུལ་ལ། མཆོད་བསྟོད་དང་འདོད་པའི་དོན་ལ་གསོལ་བ་གདབ་བོ། །བཞི་པ་ཕྱིར་ཟློག་གི་སྒོམ་བཟླས་ནི། སྔར་བཞིན་རང་ཉིད་
གཙུག་ཏོར་འབར་བར་བསྒོམས་ལ། ངག་ཏུ། ཧཱུྃ་ཞེས་བརྗོད་པས། འཁོར་ལོ་སེར་པོ་རྩིབས་བཅུ་པ་ཡངས་ཤིང་རྒྱ་ཆེ་བ། གཡས་སྐོར་དུ་དྲག་ཏུ་འཁོར་བས། མི་འཁོར་བར་གནས་པ་ལྟ་བུའི་ནང་དུ་རང་ཉིད་དང་བསྲུང་བྱ་ཐམས་ཅད་ཆུད་པར་
བསམས་ལ། ངག་ཏུ་ཧཱུྃ་ཞེས་བཅུ་བརྗོད་པས། ཐུགས་ཀར་ཧཱུྃ་ལས་ཧཱུྃ་བཅུ་ཕྱིར་འཕྲོས། འཁོར་ལོའི་རྩིབས་བརྒྱད་ཀྱི་སྟེང་གི་ནམ་མཁའ་དང་། སྟེང་གི་རྩིབས་ཀྱི་རྩེ་མོའི་ནུབ་དང་། འོག་གི་རྩིབས་ཀྱི་རྩེ་མོའི་ཤར་གྱི་གནམ་མཁའ་ལ། ཡེ་ཤེས་ཀྱི་
ྋའཁོར་བོ་བཅུ་གཙོ་བོ་ལྟ་བུ་ཞལ་ཕྱིར་བསྟན་པ་བསྐྱེད། འོག་མིན་ནས་ཡེ་ཤེས་པ་སྤྱན་དྲངས། དགུག་གཞུག་དབང་བསྐུར། ཁྲོ་བོ་བཅུ་ལ་གཙོ་བོས་དབུར་བརྒྱན། མཆོད་པ་ལྔས་མཆོད། བསྟོད་པས་བསྟོད་ལ། ཁྲོ་བོ་བཅུ་ལས་སྤྲོས་པའི་འོད་ཟེར་ི
གྱི་ལྕགས་ཀྱུས་བྱད་མ་སོགས་གནོད་བྱེད་གདུག་པ་ཅན་ཐམས་ཅད་བཀུག འཁོར་ལོའི་རྩིབས་ཀྱི་རྩེ་མོས་ཤ་ཁྲག་ཐོར་ཐོར་བཅད་དེ་ཐལ་བའི་རྡུལ་དུ་བརླག་པར་བསམ། ཡང་འཁོར་ལོ་ལས་ཆེས་འོག་གི་སར་རྡོ་རྗེའི་ས་གཞི་ལ་མགོ་གཏད་དེ་བཟུང་བའི་
ཁྲོ་བོ་བརྒྱད་ཀྱི་ཐད་དང་། འོག་གི་རྩིབས་ཀྱི་ཤར་ནུབ་རྣམས་སུ། ཧཱུྃ་རིང་པོ་བཅུ་ལས་བྱུང་བའི་དོང་གྲུ་གསུམ་དམར་ནག་འབར་བ་བཅུ། དེའི་ནང་དུ་ཁྲོ་བོ་སོ་སོས་སྤྲུལ་པའི་ཁྲོ་བོ་རྣམས་ཀྱིས་གནོད་བྱེད་ཐམས་ཅད་བཅུག་ནས་ཕུར་བུས་བཏབ་པ་
:

ལ༑ མཚོན་ཆ་དུ་མའི་ཆར་ཕབ་པས་རྡུལ་དུ་བརླག་པར་བསམ། ཡང་རྡོ་རྗེའི་ས་གཞི་མེ་འབར་བ་ལ་དྲག་ཏུ་བརྡབས་པས་ཀྱང་རྡུལ་དུ་བརླག་པར་བསམ། དེ་ལྟར་ཡང་དང་ཡང་དུ་བཀུག་ལ་དམིགས་པ་གསུམ་པོ་རིམ་བཞིན་བསྒོམས་ལ། གཟུངས་
སྔགས་བཟླ་བལ་བརྩོན་པར་བྱས་ན། རྨི་ལམ་དུ་ནགས་མེས་བསྲེགས། ཆུ་བོ་བསྒྱུར། ཤིང་གཅོད། བྲག་བཤིག གཡུལ་རྒྱལ། སྲོག་ཆགས་གསོད་བརྡུངས་བྱས་པ་སོགས་རྨི་སྟེ། གཞན་གྱི་བྱད་དང་རིག་སྔགས་ཀྱི་སྦྱོར་བ་ངན་པ་བྱས་པ་རྣམས་
མི་བཟློག་པ་མི་སྲིད་དོ། །ལྔ་པ་བྱད་ཆུ་བོ་ལ་བསྒྱུར་བ་ནི། ཆུ་བོ་ཆེན་པོའི་འགྲམ་དུ་ཕྱིན་ནས་ཁ་ལྷོར་བལྟ་བའམ། གནོད་ཕྱོགས་སུ་བལྟས་ཏེ། མདུན་དུ་སྟེགས་ཀྱི་ཁར། ར་ལུག་གི་རིལ་མ་དང་། བོང་བ་དང་། སྤེན་མ་བརྒྱ་རྩ་བརྒྱད་
བཤམ༑ སྐྱབས་འགྲོ་སེམས་བསྐྱེད་སྔོན་དུ་འགྲོ་བས། རང་ཡི་དམ་གྱི་ལྷ་གང་ཡིན་པའམ། གཙུག་ཏོར་འབར་བར་བསྐྱེད་ལ། མདུན་གྱི་ནམ་མཁར་པད་ཉི་ལ་གཙུག་ཏོར་འབར་བ་སྔར་བཞིན་བཞུགས་པར་བསྒོམ། དེའི་གཡས་སུ་པདྨ་དང་ཟླ་བའི་
སྟེང་དུ་འཁོར་ལོ་ཨོཾ་གྱིས་མཚན་པ་ལས་གཙུག་ཏོར་གདུགས་དཀར་མོ་དབུ་གསུམ་གྱི་དབུས་དཀར་གཡས་སྔོ་གཡོན་དམར་བ། ཕྱག་བརྒྱད་ཀྱི་གཡས་བཞིན་གདུགས་དཀར་པོ། འཁོར་ལོ། ལྕགས་ཀྱུ། གཞུ། གཡོན་བཞི་ན་རྒྱལ་མཚན། རྡོ་རྗེ་
དཀར་པོ་རྩེ་ལྔ། མདའ། སྡིགས་མཛུབ་དང་བཅས་པའི་ཞགས་པ་འཛིན་པ། ཤིན་ཏུ་ཁྲོས་ཤིང་མ་རུངས་པ་ཐམས་ཅད་འཇིགས་པར་བྱེད་པ། དར་དང་རིན་པོ་ཆེས་བརྒྱན་པ། གཡོན་ཅུང་ཟད་བརྐྱང་བའི་སྐྱིལ་ཀྲུང་གིས་བཞུགས་པ། འབར་བའི་
1
538

9
i
།གཡོན་དུ་པདྨ་ཉི་མའི་གདན་ལ། རྡོ་རྗེ་ཧཱུྃ་གིས་མཚན་པ་ལས། ཕྱག་ན་རྡོ་རྗེ་སྔོན་པོ། གཡས་རྡོ་རྗེ་འཕྱར་ཞིང་འཇིགས་པར་བྱེད་པ། གཡོན་སྡིགས་མཛུབ་དང་བཅས་པའི་ཞགས་པ་ཅན། མཆེ་བ་གཙིགས་པ། སྤྱན་
གསུམ་དམར་ཟླུམ། དབུ་སྐྲ་དམར་པོ་གྱེན་དུ་འབར་བ། སྦྲུལ་དང་རིིན་པོ་ཆེས་བརྒྱན་པ། སྟག་གི་པགས་པའི་ཤམ་ཐབས་ཅན། ཡེ་ཤེས་ཀྱི་མེ་འབར་བའི་དབུས་ན་གཡོན་བརྐྱང་གི་སྟབས་ཀྱིས་ལོག་འདྲེན་གླང་སྣ་ཅན་བརྫིས་པ། དེ་གསུམ་གྱི་
འཁོར་དུ་སངས་རྒྱས་བྱང་སེམས། རིག་སྔགས་ཀྱི་ལྷ་ཚོགས་མཐའ་ཡས་པས་བསྐོར་ནས་བཞུགས་པར་བསམ། རང་དང་ལྷ་གསུམ་གྱི་ཐུགས་ཀ་ནས་འོད་ཟེར་འཕྲོས་པས། རང་ངམ་བསྒྲུབ་བྱ་ལ་གནོད་པར་བྱེད་པའི་གནོད་བྱེད་སོགས་གཞན་གྱི་རིག་
སྔགས་ཀྱི་སྦྱོར་བ་ངན་པ་ཐམས་ཅད་བསྡུས་ཏེ། མདུན་གྱི་རྫས་ལ་ཐིམ་པར་བསམས་ལ། བདེན་སྟོབས་བརྗོད། དེ་ནས་འབར་བའི་གཟུངས་སྔགས་ཀྱི་མཇུག་ཏུ། ཏདྱ་ཐཱ། ཨོཾ་ཨ་ན་ལེ་ཨ་ན་ལེ། ཨ་ཙ་ལེ་ཨ་ཙ་ལེ། ཁ་ཥ་མེ་ཁ་ཥ་མེ། ཁི་ཥི་མེ་ི
ཁི་ཥ་མེ། ཤེ་ཥ་མེ་ཤེ་ཥ་མེ། བཱི་ར་བཱི་ར། བི་ཥ་མེ་བི་ཥ་མེ། སཽ་མེ་སཽ་མེ། ཤཱནྟེ་ཤཱནྟེ། དཱནྟེ་དཱནྟེ། བཛྲ་དྷཱ་ར་བྷནྡྷ་བྷནྡྷ། བཛྲ་པཱ་ཎི་ཕཊ། ཨོཾ་དྲུ་ཧྲཱིཿཧཱུྃ་ཕཊ་སྭཱ་ཧཱ། ཨོྃ་བཛྲ་པཱཎི་བྷནྡྷ་བྷནྡྷ། བཛྲ་པཱ་ཤེ་ན་སརྦ་དུཉྫཾ་བི་ནཱ་ཡ་ཀ་ཧཱུྃ་ཧཱུྃ་ཕཊ། རཀྵ་རཀྵ་
མཱཾ་སརྦ་ས་ཏྭཱཉྩ་སྭཱ་ཧཱ། བདག་ཆེ་གེ་མོ་ལ་རྨི་ལམ་ངན་པ་དང་། མཚན་མ་ངན་པ་དང་། ལྟས་ངན་པ་དང་། དུས་མ་ཡིན་པར་འཆི་བ་དང་། ནད་དང་གདོན་དང་གནོད་པ་དང་། བགེགས་དང་བར་དུ་གཅོད་པར་བྱེད་པ་ཐམས་ཅད། རིལ་མ་བཞིན་ཏུ་
:

ཆུས་ཁྱེར་ཅིག །བོང་བ་བཞིན་དུ་ཆུས་ཤིག་ཅིག །སྤེན་ཕྱགས་ཀྱིས་ཕྱོགས་ཤིག །ཅེས་བརྗོད་བོང་རིལ་སྤེན་གསུམ་ཆུ་བོར་བསྐྱུར་བས། ལྷ་གསུམ་གྱི་འོད་ཟེར་གྱིས་བདས་ཏེ། རྒྱ་མཚོ་ཆེན་པོར་ཁྱེར་ཏེ་དག་པར་བསམ། དེ་ལྟ་བུ་བརྒྱ་རྩ་བརྒྱད་ཀྱི་
བར་དུ་བྱས་ལ་ཐལ་མོ་བརྡབ།